Giuseppe De Andrea

Giuseppe De Andrea (født 20. april 1930 i Rivarolo Canavese ved Torino i Italia, død 29. juni 2016 i Roma) var en katolsk geistlig, erkebiskop og diplomat for Den hellige stol.

Liv og virke

Prest
Giuseppe De Andrea ble ordinert til prest 21. juni 1953 av biskopen av Ivrea, Paolo Rostagno. Han studerte teologi ved det pavelige gregorianske universitet i Roma og pedagogikk ved Catholic University of America i Washington, D.C. Fra 1956 til 1958 var han lærer ved Nkubu Secondary School i Meru i Kenya og fra 1958 til 1961 virket han i forskjellige embeder i bispedømmet Greensburg i Pennsylvania. Fra 1961 til 1964 var han professor i teologi ved Seton Hill College i Greensburg i Pennsylvania og fra 1964 til 1967 rektor ved St. Joseph Hall Preparatory School i Greensburg.

I pavelig tjeneste
I 1983 ble Giuseppe De Andrea attaché for den apostoliske nuntius (permanente observatør) til FN i New York. I 1994 ble han utnevnt til undersekretær for Det pavelige råd for pastoral omsorg for migranter og omreisende i Roma.

I 1999 ble De Andrea kannik ved Peterskirken. 

Den 13. desember 1999 utnevnte pave Johannes Paul II ham til chargé d'affaires for det pavelige representasjoner til Kuwait, Jemen og Bahrain og for den apostoliske delegasjon for den arabiske halvøy.

Erkebiskop, nuntius
Den 28. juni 2001 ble han utnevnt til titulærerkebiskop av Antium og apostolisk nuntius til de sammerepresentrasjoner som før nevnt, av pave Johannes Paul II. Kardinal utenrikssjef Angelo Sodano bispeviet ham den 20. september 2001; medkonsekratorer var broren hans, erkebiskop Giovanni De Andrea, og biskopen av Greensburg, Anthony Gerard Bosco. I 2003 ble han utnevnt til nuntius til Qatar.

Den 27. august 2005 ble hans aldersrelaterte avskjed innvilget av pave Benedikt XVI. Han ble etterfulgt som nuntius av den maronittiske libanesiske tilulærerkebiskop Paul-Mounged El-Hachem.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Biskop Eugène-Charles-Joseph de Mazenod (1782–1861) *1832
 Kardinal Joseph Hippolyte Guibert (1802–1886) *1842
 Kardinal François-Marie-Benjamin Richard de la Vergne (1819–1908) *1872
 Kardinal Pietro Gasparri (1852–1934) *1898
 Kardinal Clemente Micara (1879–1965) *1920
 Kardinal Antonio Samorè (1905–1983) *1950
 Kardinal Angelo Sodano (1927–) *1978
 Erkebiskop  Giuseppe De Andrea (1930–2016) *2001

Referanser

Pavelige nuntier
Ambassadører til Kuwait
Ambassadører til Jemen
Ambassadører til Bahrain
Ambassadører til Qatar
Linjen Rebiba
Personer fra Storbyområdet Torino